stanford-oval/wikipedia huggingface dataset:
Born This Way Ball
רקע

במהלך שחרורו של "Judas" כסינגל השני מ-"Born This Way", אישרה גאגא כי היא תצא לסיבוב הופעות לקידום האלבום ב-2012 שיבקר במדינות אמריקה הלטינית בפעם הראשונה, כמו ברזיל ויישוב למקסיקו. בחודש נובמבר 2011, המפיק DJ White Shadow אמר כי גאגא "עושה הכנות לסיבוב הבא שלה", והוסיף כי המטרה העיקרית שלה בשנה הבאה היא להתמקד בהכנות לסבב, כמו כן "ליצור שירים חדשים לאלבום האולפן הבא שלה". המפיק פרננדו גאריבאי, שהחל לשתף פעולה עם גאגא ב-"The Fame Monster" בשנת 2009, הרגיש ש-"Born This Way" הוא אחד הרגעים האישיים ביותר שלו. הוא אמר כי "האלבום הזה הוא הכי אישי שיש בגלל כמות הפרטים שנכנסו אליו, כמות התשוקה והרגש ממנה ומהצוות, כל שיר היה סיפור לקראת הנושא של ל-"Born This Way". אנחנו נרגשים עכשיו, ומכניסים את זה לסבב ומביעים את זה ברמת הופעה חיה". בניגוד לסיבוב הקודם שלה ("The Monster Ball"), אישר גאריבאי שהמופעים של "Born This Way Ball" יהיו מוגזמים יותר. פוסטר קידום הסבב שיצא ב-7 בפברואר 2012 שבו פניה של גאגא נראים מרחפים בעננים המביטים מטה מן השמים וכוללים נגיעות של צבעי ניאון סגלים וטורקיז. מתחתיה היא עומדת לצד רקדניה באחת התלבושות של הסבב ומאחוריהם הטירה ששימשה כבמה של כול המופעים. הלג הראשון והשני של הסבב נחשפו ביום למחרת יציאת הפוסטר והראו כי גאגא תבצע מופעים במדינות כגון דרום קוריאה, הונג קונג, וסינגפור. תאריכים נוספים במסגרת הלג האוסטרלי בסבב נוספו ב-15 בפברואר 2012.
בחודש מרץ 2012 הוכרז לג ברחבי אירופה, שכלל עשרים ואחד תאריכים במשך חודשיים, שהחל בבולגריה והסתיים בספרד. לאחר מכן המוזיקאי הגרמני זד הוכרז כמחמם המופעים של גאגא בלג האסייתי של הסבב, בעוד המוזיקאית ליידי סטארלייט שמשתפת פעולה עם גאגא מאז 2007 הוכרזה כמחממת המופעים שלה בלג האירופי בסבב בשיתוף פעולה עם הלהקה The Darkness. באתר האינטרנט הרשמי של הלהקה צוין כי הם "מכובדים להודיע על התמיכה שלהם בליידי גאגא במהלך "Born This Way Ball" בשנת 2012". תאריכים באמריקה הלטינית הוכרזו ב-6 באוגוסט 2012 דרך טוויטר, בהם שני תאריכים באמריקה הצפונית וארבעה בדרום אמריקה ועוד יוספו בהמשך.
גאגא כינתה את הסבב כ-"אופרת פופ-מטאל" "סיפור ההתחלה בראשית ממלכת התהילה, איך היינו נלכדים ואיך נמות". חזרות הריקודים התרחשו במשך כחודש, בחודש פברואר 2012, היא גילתה כי היא תשחרר תמונות המראות את הבמה בסבב דרך טוויטר. היא חשפה רישום של עיצוב הבמה, שתוכננה על ידיה והצוות היצירתי שלה "Haus of Gaga". גאגא צייצה בחשבונה בטוויטר, "אני כול כך מתרגשת, הצוות שלי עובד כל כך קשה, אנחנו לא יכולים לחכות להראות לכם את זה! אוהבת אתכם מפלצות קטנות, תבלו את הזמן של החיים שלכם". הבמה הושלמה על פני תקופה של מספר חודשים והיא עוצבה כטירה גותית מימי הביניים הכוללת, מגדלי צפייה, גילופים מסובכים, ומסלול גדול כדי לקיים את האינטראקציה עם הקהל. הטירה נמשכה באורך של כ-50 מטרים כדי לקרב אותה אל הבמה.
ביקורת > אסיה ואוקיאניה

העיתונאי צ'ו צ'ונג און מהעיתון The Korea Herald סבר כי גאגא כבשה את הקהל במה שהוא תיאר כ-"מיצבי במה ורעיונות חדשניים ועוצרי נשימה בסבב ההופעות". בכתיבה לאותה כתבה, אמה קלקה ציינה את "ארון הבגדים של גאגא", וציינה כמה קטעים, כמו הופעתה עם השיר "Americano" כנקודת השיא של המופע. בפני המבקר קוואק ג'ה-יופ הביצועים הוכיחו את יכולותיה של גאגא כאמן ביצוע והיסף כי "יום שישי בערב ליידי גאגא הייתה במיטבה, לצד פיוז אופנה ועיצובים עם לחנים נהדרים ומהלכי ריקוד". כותבת של MTV ציינה את הוויזואליות המורכבת של המופע עם "רקע הטירה הגותית והחלפת תלבושות רבות", והגיעה למסקנה כי "ברור שגאגא התעלתה אפילו על "The Monster Ball Tour" מבחינת המחזה!". אליזבת סוו מהחברה Yahoo! נתנה ביקורת חיובית על הופעתה בסינגפור ותיארה אותו כ-"לפעמים מזעזע, גס, מוזר, אבל מאחורי כל האורות, שמלת הבשר, האקדחים, וחזיות המתפוצצות היא זמרת בעלת כישרון יוצא דופן". הופעתה הראשונה בבריסביין, העיתון Brisbane Times העניק לה חמישה כוכבים וכתב כי מדובר ב-"תיאטרון פופ טהור, הקהל פשוט אבד בחווית גאגא". שון סנט מהעיתון The Australian אמר כי סבב ההופעות הוא "אקסטרווגזה בכל המובנים".
המבקר סיימון סוויטמן מאתר בניו זילנד שיבח את תאריך הסבב באוקלנד כקונצרט הפופ הטוב ביותר מאז סבב ההופעות "The Velvet Rope Tour" של ג'נט ג'קסון משנת 1998. המגזין הבריטי The New Age העניק להופעתה של גאגא ביוהנסבורג בדרום אפריקה כחמישה כוכבים, וקבע כי "האנרגיה של גאגא התחברה עם שלל רקדנים מרהיבים שיצרו מופע חשמלי". הכתב ניקיטה רמקיסון מהעיתון האינטרנטי TimesLIVE אמרה על הופעתה של גאגא בעיר כי היא "באמת נלקחה על ידי הכישרון הטבעי שלה ... מההגעה לבמה על סוס, לידתה, ריקוד נוטף מין, והדר, ישו השחור, כורסה עשויה בשר, ההופעה הזו הייתה לא פחות ממרהיבה. כל דקה ממנה... היית צריך להיות שם כדי לראות כמה זה היה מרשים".
ביקורת > אירופה

"Born This Way Ball" תויג בתור "המופע הטוב ביותר של השנה" ו-"אחד האירועים המדהימים ביותר בשנים בליטא. ניל מק'ורמיק מדיילי טלגרף העניק לסבב ההופעות בהלסינקי בירת פינלנד ארבעה כוכבים, וכתב כי המופע היה "די מרהיב ... ומפליא למדי", כשהוא מציין שגאגא "תופסת את המוט ככוכבת הפופ האולטימטיבית של המאה ה-21". תאגיד החדשות השוודי העניק לסבב חמישה כוכבים, מתוך אמונה ש-"המופע שלה בן שעתיים וחצי היא ללא ספק המפוארת והאקצנטרית ביותר שראו אי פעם" הגרדיאן העניק למופע ארבעה מתוך חמישה כוכבים וקבע כי "הלהיטים הכוריאוגרפיים הדוקים נשמעים נהדרים, אך כאשר הכוכבת הסקרנית הזו מחבלת בחלקלקות היא נראית הכי עצמה".
בעניין הופעתה בברלין דיווחה ברלינר מורגנפוסט כי "בניגוד למדונה, שאת המחזה המלאכותי שלה תוכלו לחוות באותו מקום, היריבה הצעירה היא חצופה, טרייה, ללא פשרות". העיתון הנורווגי Verdens Gang העביר לו ביקורת מעורבת והתפעל מקולה של גאגא, אך אמר כי "אם אנחנו הולכים לדבר על תוכן, זה דומה לזה של מדונה. גאגא כמעט ולא אומרת דבר שמדונה לא אמרה לפני 25 שנה" והוסיף כי "אבל יש לי הרגשה שהיא אמנית פופ פחות מעניינת מכפי שרבים מאיתנו קיוו לה. ליידי גאגא כל כך זוכה לשבחים על היותה מקורית, שלרוב מאוד לא מקורית".
ביקורת > צפון אמריקה

ביקורות מופעי הסבב בצפון אמריקה שיבחו את המופע. פרנקואה מארצ'נד של מהעיתון הקנדי וונקובר סאן שיבח את המופע וכתב כי "בניגוד למדונה, שהופעתה האחרונה בוונקובר נשלטה על ידי דימויים אלימים ויחס בריונות גבולני כלפי מעריציה הוותיקים, גאגא המשיכה לשאת את המסר המסחרי שלה של העצמה ואהבה עצמית". בסקירה של ג'בה לאנג ממהעיתון Seattle Weekly, אמרה גפ היא ביקורת חיובית כלפי המופע בכך שציינה כי "קולה של גאגא, התלבושות והכנות הלירית היו לא רק בלתי נשכחים, אלא היו מעוררים השראה". ריץ 'לופז מהחברה דאלאס ווס שיבח את המופע ואת "חוסר הרף במתן הופעה דינמית" של גאגא, ואמר "היא הזדעזעה, היא נגעה, היא שימשה אמיתיות של דיווה, וכמו ארבעת המעריצים האלה שהיו על הבמה (כמו גם אלה שהצטרפו אליה למופע השיר "Marry the Night"), היא גרמה לכולם להרגיש מיוחדים". ג'ו גולפן מהעיתון הרפובליקה באריזונה גם העניק לסבב ביקורת חיובית וקבע כי "המופע של כמעט שעתיים וחצי, הדגיש את כל מה שהפך את ליידי גאגא לתופעה כזו. היו תלבושות מקוממות, קטעי תפאורה משוכללים, מספרי ריקודים סקסיים והודעות של כבוד עצמי וזכויות הומוסקסואליות". והוסיף "אותה זירה צפופה של אוהדים צורחים הבהירה שהכוכבת שלה לא תדעך בקרוב".
ביקורות נוספות כלפי הסבב היו מעורבות יותר, הכתבת אמילי זמלר מהמגזין הוליווד ריפורטר העניקה למופע בלוס אנג'לס ביקורת מעורבת, ואמרה כי "המוזיקה הייתה, במקרה הטוב, משנית לתיק האחיזה. ההופעה לעומת זאת טובה מאוד... זה הרגיש כמעט כאילו גאגא החליטה לפנק את כל אפשרויות הרעיון שמישהו אי פעם חשב לביצוע הופעה חיה". ג'ים הרינגטון מהעיתון Oakland Tribune נתן ביקורת שלילית לקונצרט של סן חוזה, ואמר כי "ההפקה כל כך מוגזמת עד שהיא קוברת את המוזיקה לחלוטין", והוסיף כי "נראה שרמת ההתלהבות של האוהדים הגיעה לשיאה. בתחילת הקונצרט". ברנרד פרוס מהעיתון Montreal Gazette העניק לקונצרט של גאגא במונטריאול ביקורת מעורבת, ומתח ביקורת על נאומיה הארוכים, "למעשה דיברו קצת יותר מדי. לא משימת ההכלה של גאגא. סובלנות, אהבה והעצמה חיוביים והכרחיים, אך מונולוג נמשך שוב ושוב מעיד על כך שאף אחד לא צריך לתת לנוכח ביקורת רק לחזר על מה שכבר נמצא במילות השירים".
קבלה מסחרית

הכרטיסים לסבב קיבלו הצלחה מסחרית עצומה בשווקים באסיה ואוסטרליה, הכרטיסים עבור הלג האוסטרלי של "Born This Way Ball" הפכו לזמינים ב-17 בפברואר 2012 דרך Ticketek ו-Ticketmaster. זמן קצר לאחר זמינותם, הכרטיסים עבור שתי ההופעות הראשונות באוקלנד נמכרו ב-100%. בתגובה להצלחת המכירות, תשעה מופעים נוספים תוכננו במסגרת הלג האוסטרלי. בהונג קונג כ-6,000 הפכו לזמינים ב-24 באוקטובר ונמכרו ב-100% רק לאחר כ-3 שעות, מה שגרם לחברה לייב ניישן להוסיף עוד כשלושה מופעים נוספים בעיר במשך כחמישה ימים בלבד. פרסומי תאריכי הופעות נוספים ותוצאות מסחריות חיוביות נראו גם בטייפה, טוקיו, בנגקוק, סינגפור, וג'קרטה שנמכר בתוך כשעתיים. הצלחות דומות נראו גם בשווקים באירופה, פרסומים בריטיים ציינו כי הכרטיסים בממלכה המאוחדת נמכרו מעבר לדרישה. הכרטיסים במדינה הפכו לזמינים ב-13 באפריל 2012, האירוע בלונדון נמכר בשיא של 50 שניות, ואילו המופע במנצ'סטר נמכר בפחות מעשר דקות.
מספר אתרי כרטיסים אירופאים קרסו כאשר הם יצאו למכירה, בהם שוודיה, פינלנד, וספרד שם המופע נמכר בברצלונה במהרה. מעל 22,000 איש השתתפו במופע בבוקרשט, רומניה. שני התאריכים ברוסיה נמכרו במספר שעות, הקהל הגדול ביותר היה בפריז ב-"Stade de France" ב-22 בספטמבר 2012 עם מעל ל-70,600 צופים ובכך גאגא הפכה לאמן הצעיר ביותר שמגיע לשיא כזה של מספר צופים באצטדיון זה, עד שנשבר על ידי ריהאנה עם "Diamonds World Tour" ב-2013.הביקוש הגבוה לכרטיסים המשיך באפריקה כאשר הכרטיסים נמכרו ב-100% בשני תאריכים בדרום אפריקה, חברת מכירת הכרטיסים "Computicket" התרסקה תחת לחץ של מספר גבוה של אוהדים שניסו לקנות כרטיסים למופעים. לפני ההתרסקות, כמה אוהדים חוו זמן המתנה ארוך בתורים מקוונים עד כשעתיים, ובשלב מסוים דווחו כי יותר מ-26,000 אנשים עדיין מחכים לרכישת כרטיסים באינטרנט. כתוצאה מכך החליטה "Computerit" להפסיק למכור כרטיסים באינטרנט עד למחרת בבוקר. למרות ההצלחה המסחרית ברחבי העולם של הסבב, הוא לא התקבל היטב על ידי השוק בדרום אמריקה בקולומביה. כמה מהכרטיסים נמכרו במחצית ממחירם המקורי כדי להגדיל את מכירות הכרטיסים, מעשה זה עורר ביקורת נרחבת מצד אוהדים שקנו כרטיסים במחירם המקורי. חברת ההפקה הציעה לאוהדים שקנו כרטיסים במחיר המקורי שלהם, כרטיס חינם נוסף באותו מיקום וכן החזר כספי מותאם, או החזר מלא. כדי להגדיל את מכירות הכרטיסים של שלושת המופעים בברזיל, נעשו הצעות מיוחדות, אחת מהן היא לכלול שניים עבור אחד במספר מקומות, או 10 תשלומים ללא תשלום ריבית עבור כרטיסים.
בצ'ילה, מכירות הכרטיסים היו גבוהות יותר מאשר בשאר מדינות דרום אמריקה. עם זאת, המופע לא היה מסוגל למכור את כל המיקומים מיד, חברת ההפקה של המופע הייתה צריכה לעשות הצעות מיוחדות שבועיים לפני המופע למען מכירת הכרטיסים, שכללו הצעה 2x1 במקומות, והפחתת המחיר ברוב הכרטיסים. בפרו נמכרו כרטיסים במחירם המקורי. הלג של צפון אמריקה בסבב גם חווה מכירות כרטיסים גדולות עד שהמועד הסופי שלו ב-22 בדצמבר בוטל ב-13 בפברואר. אם הלג אינו היה מתבטל, הסבב היה מקבל מעל 200 מיליון דולר הכנסות אך הסתיים כאחד מתוך עשרת סבבי ההופעות המרוויחים בכול הזמנים באותה תקופה. הביטול של 21 התאריכים האחרונים הביא להחזרים של מעל ל-25 מיליון דולר ו-200,000 כרטיסים. עם יותר מ-20 תאריכים שנותרו, נאלצה גאגא לבטל את תאריכי הסבב הנותרים עקב פציעה בירכה הימנית שדרשה ניתוח באותה שנה. סך הכול הסבב קיבל מעל ל-183.9 מיליון דולר הכנסות מתוך כ-1,692,693 כרטיסים שנמכרו.
מחלוקות

מספר פרשנים פוליטיים שמרניים גינו את סבב ההופעות זמן קצר לאחר יציאתו. החלק הדרום אסייתי של הסבב עורר מחלוקות מסוימות בקרב מספר קבוצות בשל תמיכתה של גאגא בזכויות קהילת הלהט"ב וחוסר הגינותה לכאורה בהופעותיה שכוללים תכנים דתיים במילות שיריה, הביאו לכך שמספר קבוצות מוסלמיות ונוצריות שמרניות בדרום קוריאה, בפיליפינים, ובאינדונזיה, הפגינו נגדה וקראו לביטול תאריכי ההופעות במדינה. בהמשך, הופעותיה התקיימו כרגיל לעומת המופע באינדונזיה אשר בוטל לאחר איומים על חייה של גאגא מצד הארגון הדת האסלאמי, "Islamic Defenders Front".
במאי 2012 עוררה סערה כשהופיעה בתאילנד במיוחד בעיר בנגקוק כאשר צייצה בחשבונה בטוויטר, "בדיוק נחתתי בבנגקוק התינוק! מוכנה ל-50,000 מפלצות קטנות תאילנדיות צורחות, אני רוצה ללכת לאיבוד בשוק ליידי ולקנות שעון רולקס מזויף". מספר מעריציה חשו כי הציוץ היה גזעני וראו בו סטריאוטיפ שלילי. חודש לאחר מכן, מספר שבועות לאחר שסיימה את הופעתה במדינה, הגישו מספר תושבים תביעה פומבית נגד גאגא בגין שימוש לרעה בדגל תאילנד בהופעתה, התלונות הגיעו לאחר שהתלבשה בתלבושת ביקני מאובזרת וכיסוי ראש תאילנדי מסורתי ורכבה על אופנוע על הבמה עם דגל תאילנד קשור אלייה. פקידי הממשל במדינה ראו את המעשה כ-"לא ראוי" והרגישו שהוא פוגע ברשותיהם של העם.
ב-27 ביוני במלבורן, גאגא עוררה מחלוקת נוספת לאחר הופעתה בה ביצעה לראשונה את השיר "Princess Die" אותו מעולם לא הוציאה המדבר על התאבדות ומחלות נפש. מילות השיר כוללות מספר שורות בהן "הלוואי שאהיה חזקה, הלוואי שטעיתי, הלוואי שאצליח להתמודד, אבל לקחתי כדורים והשארתי פתק". מאוחר יותר ארגוני צדקה שונים החלו לגנות את גאגא והשיר בשל המסר אותו הוא מציג. כריס וגנר מחברת "Lifeline", שירות התומך במשברים נפשיים בין לאומיים אמר כי "הארגון מודאג מאוד מאופי השיר, במיוחד מכיוון שהוא מתאר בבירור את שיטת ההתאבדות ומדבר לעומק על הנושא, אין לו למעשה שום מסר של תקווה, עזרה בחיפוש, או כל דבר בעל אופי חיובי כלשהו". ביקורות נוספות כלפי השיר הוטחו מצד מבקרים שמצאו השוואות בינו לבין מותה של הנסיכה דיאנה, אף על פי שגאגא ניסתה להימנע ממחלוקת זו על ידי איות ברור של שם השיר במהלך הסבב.
פרסים ומועמדויות

| שנה | טקס | קטגוריה | תוצאה | מקור |
| --- | --- | --- | --- | --- |
| 2012 | פרסי האתר של בילבורד | הסבב הנצפה ביותר במחצית השנייה של 2012 | מועמדות |  |
| 2012 | פרסי סיבובי ההופעות של בילבורד | בחירת אירוע המעריצים האהוב ביותר | זכייה |  |
| 2013 | פרסי "Pollstar" | הפקת הבמה היצירתית הטובה ביותר | מועמדות |  |
רשימת שירים

רשימת שירים זו מראה את הרשימה במהלך המופע בלוס אנג'לס ב-20 בינואר 2013, אך אינה נכונה לכול שאר תאריכי הסבב.
"Highway Unicorn (Road to Love)"
"Government Hooker"
"Born This Way"
"Black Jesus † Amen Fashion"
"Bloody Mary"
"Bad Romance"
"Judas"
"Fashion of His Love"
"Just Dance"
"LoveGame"
"Telephone"
"Hair"
"Electric Chapel"
"Heavy Metal Lover"
"Bad Kids"
"The Queen"
"Yoü and I"
"Americano"
"Poker Face"
"Alejandro"
"Paparazzi"
"Scheiße"
רשימת שירים > הדרן

"The Edge of Glory"
"Marry the Night"
הופעות > ביטולי הופעות

| תאריך | עיר | מדינה | מקום מפגש | סיבת ביטול |
| --- | --- | --- | --- | --- |
| 3 ביוני 2012 | ג'קרטה | אינדונזיה | "Gelora Bung Karno Stadium" | איומים ואמצעי ביטחון |
| 13 בפברואר 2013 | שיקגו | ארצות הברית | "United Center" | פציעה חמורה בירך |
| 14 בפברואר 2013 | שיקגו | ארצות הברית | "United Center" | פציעה חמורה בירך |
| 16 בפברואר 2013 | אובורן הילס | ארצות הברית | "The Palace of Auburn Hills" | פציעה חמורה בירך |
| 17 בפברואר 2013 | המילטון | קנדה | "Copps Coliseum" | פציעה חמורה בירך |
| 19 בפברואר 2013 | פילדלפיה | ארצות הברית | "Wells Fargo Center" | פציעה חמורה בירך |
| 20 בפברואר 2013 | פילדלפיה | ארצות הברית | "Wells Fargo Center" | פציעה חמורה בירך |
| 22 בפברואר 2013 | ניו יורק | ארצות הברית | "Madison Square Garden" | פציעה חמורה בירך |
| 23 בפברואר 2013 | ניו יורק | ארצות הברית | "Madison Square Garden" | פציעה חמורה בירך |
| 25 בפברואר 2013 | וושינגטון | ארצות הברית | "Verizon Center" | פציעה חמורה בירך |
| 27 בפברואר 2013 | בוסטון | ארצות הברית | "TD Garden" | פציעה חמורה בירך |
| 2 במרץ 2013 | פארק האוניברסיטה | ארצות הברית | "Bryce Jordan Center" | פציעה חמורה בירך |
| 3 במרץ 2013 | אונקסוויל | ארצות הברית | "Mohegan Sun Arena" | פציעה חמורה בירך |
| 6 במרץ 2013 | ברוקלין | ארצות הברית | "Barclays Center" | פציעה חמורה בירך |
| 7 במרץ 2013 | ברוקלין | ארצות הברית | "Barclays Center" | פציעה חמורה בירך |
| 10 במרץ 2013 | Nashville | ארצות הברית | "Bridgestone Arena" | פציעה חמורה בירך |
| 11 במרץ 2013 | אטלנטה | ארצות הברית | "Philips Arena" | פציעה חמורה בירך |
| 13 במרץ 2013 | טמפה | ארצות הברית | "Tampa Bay Times Forum" | פציעה חמורה בירך |
| 15 במרץ 2013 | סאנרייז | ארצות הברית | "BB&T Center" | פציעה חמורה בירך |
| 16 במרץ 2013 | מיאמי | ארצות הברית | "American Airlines Arena" | פציעה חמורה בירך |
| 18 במרץ 2013 | גרינסבורו | ארצות הברית | "Greensboro Coliseum" | פציעה חמורה בירך |
| 20 במרץ 2013 | טלסה | ארצות הברית | "BOK Center" | פציעה חמורה בירך |
Don't Be Stupid (You Know I Love You)

"Don't Be Stupid (You Know I Love You)" (בעברית: "אל תהיה טיפש (אתה יודע שאני אוהבת אותך)") הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over. השיר יצא לאור ב-11 בנובמבר 1997, כסינגל השני מתוך האלבום, וכסינגל השלושה עשר של טוויין.
עם יציאתו נכנס השיר אל המקום ה-5 במצעד הסינגלים הבריטי.
רקע וכתיבה

בדומה ל-"Whose Bed Have Your Boots Been Under?" ו-"The Woman in Me (Needs the Man in You)" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון הסינת'פופ, דאנס-פופ ופולקטרוניקה.
בשנת 2004, הוציאה טוויין את אלבום הלהיטים הראשון שלה Greatest Hits, בו נכלל השיר.
וידאו קליפ

הווידאו קליפ המלא שיצא עבור השיר בוים על ידי לארי ג'ורדן. באוקטובר 1997, אישרה טוויין כי ג'ורדן הוא זה שיביים את הקליפ. הקליפ צולם בין ה-18 ל-19 בספטמבר 1997, ופורסם לאחר מכן. הקליפ נכלל באלבום הקליפים The Platinum Collection, שהוציאה טוויין בשנת 2001.
נכון ל-31 באוגוסט 2019, מונה הצפיות של הקליפ עומד על כ-17 מיליון צפיות.
מיקומי שיא

|   ‏‏‏  מצעדים ודירוגים (1997–2000)> מדינה |   ‏‏‏  מצעדים ודירוגים (1997–2000)> מצעד |   ‏‏‏  מצעדים ודירוגים (1997–2000)> מיקום שיא |   ‏‏‏  מצעדים ודירוגים (1997–2000)>  |
| --- | --- | --- | --- |
|  אוסטרליה | מצעד הסינגלים האוסטרלי | 32 |  |
|  אירופה | אירופה הוט 100 | 24 |  |
|  אירלנד | מצעד הסינגלים האירי | 15 |  |
|  ארצות הברית | בילבורד הוט 100 | 40 |  |
|  ארצות הברית | מצעד שירי הקאנטרי | 6 |  |
|  הולנד | מצעד 40 הסינגלים ההולנדיים | 29 |  |
|  הממלכה המאוחדת | מצעד הסינגלים הבריטי | 5 |  |
|  ניו זילנד | המצעד הניו זילנדי הרשמי | 42 |  |
|  ספרד | PROMUSICAE | 17 |  |
|  סקוטלנד | מצעד הסינגלים הסקוטי | 5 |  |
|  פלנדריה | אולטראטופ 50 | 6 |  |
|  קנדה | קנדה הוט 100 | 12 |  |
|  קנדה | מצעד שירי הקאנטרי הקנדי | 1 |  |
|  רומניה | מצעד השירים הרומני | 5 |  |
|  שוודיה | סוורייטופליסטן | 39 |  |
|   ‏‏‏  מצעדי סוף שנה (1998)> מדינה |   ‏‏‏  מצעדי סוף שנה (1998)> מצעד |   ‏‏‏  מצעדי סוף שנה (1998)> מיקום שיא |   ‏‏‏  מצעדי סוף שנה (1998)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הקאנטרי | 54 |  |
|  קנדה | קנדה הוט 100 | - |  |
|  קנדה | מצעד שירי הקאנטרי הקנדי | 4 |  |
|   ‏‏‏  מצעדי סוף שנה (2000)> מדינה |   ‏‏‏  מצעדי סוף שנה (2000)> מצעד |   ‏‏‏  מצעדי סוף שנה (2000)> מיקום שיא |   ‏‏‏  מצעדי סוף שנה (2000)>  |
| --- | --- | --- | --- |
|  הולנד | מצעד 40 הסינגלים ההולנדיים | 215 |  |
|  הממלכה המאוחדת | מצעד הסינגלים הבריטי | 148 |  |
|  רומניה | מצעד השירים הרומני | 64 |  |
נתוני מכירות

| מקום | תארים | מכירות |
| --- | --- | --- |
| בריטניה (BPI) | — | 145,000 |
Eat at Home

"Eat at Home" הוא סינגל משנת 1971 של פול ולינדה מקרטני שהופיע גם באלבומם Ram מאותה שנה. השיר, נאמבר רוק סטנדרטי, כולל את מקרטני בשירה מובילה, גיטרה חשמלית ובס, ואת לינדה מקרטני מבצעת קולות רקע.
מילים ולחן

פול מקרטני תיאר את מילות השיר "Eat at Home" כ"תחינה לבישול ביתי - זה מגונה". הביוגרף של הביטלס, ג'ון בלייני, תיאר אותו כמתאים לנושא של רבים משיריו של מקרטני מהתקופה, "מהלל את מעלותיו של אושר ביתי ו... אהבת אישה טובה". הפרופסור למוזיקה וינסנט בניטז מחשיב גם הוא את הנושא כחגיגה של האושר הביתי של פול עם לינדה בעקבות התפרקות הביטלס.
"Eat at Home" הוא במפתח של A מז'ור. זהו בעיקר שיר רוק בעל שלושה אקורדים, עם שימוש דומיננטי באקורד הטוניקה של A, האקורד הדומיננטי של E והאקורד הסובדומיננטי של D. הוא גם משתמש באקורד הטון המוביל של G בקטעי תפנית בין הבתים למעברי הגשר. בלייני תיאר את המוזיקה כ"חתיכת רטרו-פופ קצבית" שהושפעה מגיבורו של מקרטני, באדי הולי.
ביקורות

מבקר המוזיקה סטיוארט מייסון מ-Allmusic תיאר אותו כהומאז' של מקרטני לבאדי הולי, וסטיבן תומאס ארלוויין, גם הוא מ-Allmusic, תיאר אותו כ"שיר סקס מתגלגל וקורץ". בביקורת עכשווית על Ram, ג'ון לנדאו מהרולינג סטון תיאר את "Eat at Home" כאחד משני השירים הטובים היחידים שהוא נהנה מהם באלבום, והשווה אותו גם לבאדי הולי. ג'ון בוראק דירג את "Eat at Home" בין עשרת שירי הסולו הטובים ביותר של מקרטני, ושיבח את המלודיה שלו, את "בחירת הגיטרה המעט קאנטרית" שלו ואת התופים "הדופקים" של דני סייוול.
למרות שג'ון לנון היה ביקורתי מאוד כלפי רבים מהשירים של Ram, והרגיש שהם התקפות מרומזות עליו, הוא הודה בפומבי שהוא נהנה מהשיר הספציפי הזה לא מעט.
למרות שלא יצא כסינגל בבריטניה או בארצות הברית, "Eat at Home" שוחרר כסינגל במספר מדינות באירופה, דרום אמריקה, יפן, אוסטרליה וניו זילנד, והגיע למקום השביעי בהולנד והשישי בנורווגיה. אפילו בארצות הברית זכה השיר להשמעות רבות ברדיו מבלי שיצא כסינגל.
משתתפים

לפי The Paul McCartney Project:
פול מקרטני - שירה, גיטרה בס, גיטרה חשמלית
לינדה מקרטני - קולות רקע
דוד שפינוזה - גיטרה חשמלית
דני סייוול - תופים
הערות שוליים

↑  גארי מקג'י, Band on the Run: A History of Paul McCartney and Wings, ניו יורק: Taylor Trade Publishing, 2003, עמ' 196, ISBN 0-87833-304-5
↑  Madinger, C. & Easter, M, Eight Arms to Hold You, 159, ISBN 0-615-11724-4
↑  ג'ון בלייני, Lennon and McCartney: together alone: a critical discography of their solo work, 2007, עמ' 47, ISBN 978-1-906002-02-2
↑  וינסנט בניטז, The Words and Music of Paul McCartney: The Solo Years, עמ' 32–33, ISBN 978-0-313-34969-0
↑  AllMusic | Record Reviews, Streaming Songs, Genres & Bands, AllMusic (באנגלית)
↑  Paul McCartney, Linda McCartney - Ram Album Reviews, Songs & More | AllMusic (באנגלית), נבדק ב-2023-12-27
↑  Jon Landau, Ram, Rolling Stone, ‏1971-07-08 (באנגלית אמריקאית)
↑  John Borack, "Listen to What the Man Said - My 10 Favorite Paul McCartney Solo Tracks and Why I Love 'Em", Goldmine Magazine: Record Collector & Music Memorabilia, ‏2012-04-30 (באנגלית)
↑  Damian Fanelli published, Paul McCartney: 15 of His Best Under-the-Radar Solo Songs, guitarworld, ‏2018-06-17 (באנגלית)
↑  Eat at Home (song), The Paul McCartney project (באנגלית)
גיליון 16 הרצועות של CBS עבור "Eat at Home" (בתוספת שני שירים נוספים) מציג אותו בשם "Come on Little Lady", שורת הפתיחה של השיר.
Cardigan

"Cardigan" (בעברית: "קַרְדִּיגַן") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, Folklore. השיר יצא לאור ב-24 ביולי 2020, על ידי חברת התקליטים ריפבליק רקורדס, כסינגל הראשון והפותח מתוך האלבום. הוא הופץ על גבי תקליט 7 אינץ', תקליט 12 אינץ' ותקליטור כבר באותו היום. השיר נכתב על ידי סוויפט וארון דסנר והופק על ידי דסנר. "Cardigan" הוא בלדה עוצמתית ואיטית, בה סוויפט שרה על רומנטיקה שאבדה בזיכרונותיה וזאת, כשברקע ישנם צלילי פסנתר ותופים.
עם יציאתו, "Cardigan" זכה לביקורות חיוביות מטעם מבקרי המוזיקה, ששיבחו את הכתיבה שלו והשימוש בכלי הנגינה השונים בו. השיר הופיע במקום הראשון במצעד שירי הספוטיפיי העולמי וצבר למעלה מ-7.742 מיליון השמעות ביממה אחת, תוך שהפך לשיר עם הפתיחה הגדולה ביותר בשנת 2020. הווידאו קליפ הרשמי שלו (שנהגה, בוים ועוצב על ידי סוויפט), הופץ בסמוך להשקת האלבום עצמו. הקליפ מציג אסתטיקה גבוהה ובו ניתן לראות את סוויפט בשלוש סצנות שונות: בקתה ישנה ביער, יער קסום מכוסה טחב ואגם חשוך. גרסה אלטרנטיבית בשם "Cabin In Candlelight", יצאה לאור בבוקר ב-30 ביולי והיה זמין לרכישה בפורמטים של סטרימינג והורדה דיגיטלית.
הרכב ומילים

השיר "Cardigan" מציג את נקודת מבטה של אישה הנזכרת באהבת נעוריה, והוא אחת משלוש הרצועות באלבום המגוללות סיפור על משולש אהבה משלוש נקודות מבט שונות בתקופות שונות בחייהם של המעורבים (שתי הרצועות הנוספות הן: "August" ו-"Betty"). על פי סוויפט, השיר מדבר על "רומנטיקה אבודה ועל הסיבה שהאהבה הראשונה בחיים שלנו תמיד תהיה חקוקה לנו בזיכרון".
בזמן שהופץ הסינגל למכירה באתר הרשמי שלה, סוויפט סיפרה בעמוד האינסטגרם שלה שאת השיחה המקורית במהלכה נוצר השיר, ניתן לרכוש גם כן. לדברי דסנר, "Cardigan" היה השיר הראשון שכתב ביחד עם סוויפט; הוא שלח לה את הבסיס שלו והיא חזרה אליו עם הטקסט המלא שעות ספורות לאחר מכן.
וידאו קליפ

הווידאו קליפ הרשמי של השיר (שנהגה, בוים ועוצב על ידי סוויפט), הופץ בסמוך להשקת האלבום עצמו, ב-24 ביולי 2020. הקליפ מתחיל כשסוויפט יושבת בבקתה ישנה ביער, תוך שהיא לובשת כתונת לילה ומנגנת בפסנתר וינטג' גדול. לאחר מכן, היא מובלת ליער קסום מכוסה טחב, שם היא ממשיכה לנגן בפסנתר ומתוכו יוצאים מפלי מים. היא עולה על הפסנתר ומובלת לאגם חשוך ואפל, שם היא אוחזת בחוזקה בפסנתר על מנת לצוף. בהמשך, ניתן לראות קרדיגן, אותו היא מחזיקה. האסתטיקה של הקליפ סובבת סביב פרריה וטבע.
בזמן צילומי הקליפ מפקח רפואי שהה במקום על מנת לוודא שכולם על סט הצילומים שומרים מרחק זה מזה, עוטים מסכות רפואיות ושומרים על ההנחיות שנקבעו עקב מגפת הקורונה. בשל המגבלות הללו, סוויפט הכינה את עצמה לצילומים ועיצבה לעצמה את השיער והמייק-אפ.
היו שהצביעו על הדמיון הרב של הקליפ עם סצנות הקליפ "Falling" של הזמר הבריטי הארי סטיילס שיצא כמה חודשים לפני כן, בפברואר 2020. הדבר הוביל לספקולציות במדיה החברתית כי השיר נכתב בהקשר של מערכת היחסים שהייתה לשניים בין 2012 ל-2013.